Aurélien Rougerie

Aurélien Rougerie a zo ur rugbier gall, ganet e Beaumont (Puy-de-Dôme) d'ar 26 a viz Gwengolo 1980. C'hoarier askeller pe kreiz eo war an dachenn gant skipailh ASM Clermont Auvergne. Stummet eo bet gantañ hag e grogad kentañ evel rugbier a-vicher en deus c'hoariet dindan ar roched melen ha glas e 2000 pa oa naontek vloaz. Kabiten eo abaoe 2006. Daoust dezhañ bezañ c'hoariet muioc'h a 150 krogad ha bezañ lakaet tost da 90 esa evit Clermont e rankas Rougerie gortoz e bemvet gourfenn a-benn gounit Kampionad rugbi Frañs (2001; 2007; 2008; 2009 ha 2010). Ar wech kentañ da ASM sevel Skoed Brennus e oa. Gounezet en deus ivez kib vihan Europa e 2007, ar Challenge Cup.

Dibabet eo bet 56 gwech da vont da c'hoari evit skipailh rugbi Frañs abaoe e zibab kentañ enep Italia e 2001. Tournamant ar 6 broad en deus gounezet peder gwech ha c'hoariet en deus Kib ar Bed e 2003 ha 2007. Laket en deus 21 esa dindan ar roched glas betek bremañ.

 Loreadeg 

ASM Clermont Auvergne (2000-2011)
 Kampionad Frañs 2010
 gourfennad Kampionad Frañs 2001, 2007, 2008 ha 2009
 European Challenge Cup 2007
 gourfennad European Challenge Cup 2004
 Deadenn Yves du Manoir 2001

Skipailh rugbi Frañs (2001-2011)
 Tournamant ar 6 broad 2002, 2004, 2006 ha 2010

Rummad:Rugbierien Bro-C'hall
Rummad:Sportourien Okitania
Rummad:Rugbierien ASM Clermont